**Pornaisten eläkkeensaajat ry PÖYTÄKIRJA 1/2012**

,

**Sääntömääräinen kevätkokous**

Aika 07.03.2012 klo 10.00

Paikka Halkian Työväentalo

**1. Kokouksen avaus**

Puheenjohtaja Matti Leivoja avasi kokouksen ja toivotti läsnäolijat tervetulleiksi.

**2. Läsnäolijoiden toteaminen**

Liitteenä osallistujalista, 18 osallistujaa (liite 1).

**3. Kokouksen laillisuus ja päätösvaltaisuus**

Todettiin kokous lailliseksi ja päätösvaltaiseksi (liite 2 kokouskutsu Uusimaassa 26.2.2012).

**4. Esityslistan hyväksyminen**

Hyväksyttiin esityslista työjärjestykseksi (liite 3).

**5. Kokousvirkailijoiden valinta**

Valittiin Matti Leivoja kokouksen puheenjohtajaksi.

Valittiin Jorma Laukka kokouksen sihteeriksi.

**6. Pöytäkirjantarkastajien ja ääntenlaskijoiden valinta**

Valittiin Veikko Kippilä ja Irena Tuomisto pöytäkirjan tarkastajiksi ja ääntenlaskijoiksi.

**7. Vuoden 2011 vuosikertomus**

Hyväksyttiin vuoden 2011 vuosikertomus (liite 4).

**8. Vuoden 2011 tilinpäätös ja toiminnantarkastajien lausunto siitä**

Kuultiin taloudenhoitajan esittämän vuoden 2011 tilinpäätös ja toiminnantarkastajien lausunto (liitteet 5, 6 ja 7).

**9. Vuoden 2011 tilinpäätöksen vahvistaminen**

Vahvistettiin vuoden 2011 tilinpäätös.

**10. Vastuuvapauden myöntäminen johtokunnalle ja muille vastuuvelvollisille**

Myönnettiin vastuuvapaus johtokunnalle ja muille vastuuvelvollisille.

**11. Yhdistyksen edustajien valinta niiden yhteisöjen kokouksiin, joissa yhdistys on jäsenenä**

Valittiin EKL:n Uudenmaan piirin itäisen alueen edustajiksi puheenjohtaja ja sihteeri, varalla Kaija Temmilä ja Ingegerd Mattila.

**12. Muut esille tulevat asiat**

Päätettiin tehdä aloite eläkeläisen maksupäätteestä ja lähettää se lehtiin yleisönosastoissa julkaistavaksi (liite 8).

Todettiin että Ylös ja Ulos – Kuntoilemaan haaste on lähtenyt hyvin liikkeelle ja luettiin Hannu Tervon verraton kolumni aiheesta.

Taloudenhoitaja kertoi että maksamattomille jäsenille lähetetään jäsenmaksupankkisiirrot huhtikuussa. Lehti- ilmoituksiin laitetaan maininta että jäsenmaksun voi maksaa kerhossa ilman pankkikuluja.

Sihteeri kertoi hallituksen päätöksestä Täyttä Elämää - projektin painopistealueiksi (liite 10).

Merkittiin tiedoksi kutsu EKL:n Uudenmaan piirin kevätjuhlaan Järvenpäässä 20.4.

Merkittiin tiedoksi kutsu Jokelan ES:n iloisen iltapäivän viettoon 18.4.

Merkittiin tiedoksi Harrastajataiteen Sanoja ja Säveliä Kulttuurikatselmukset.

Merkittiin tiedoksi Boccian haasteottelu Mäntsälän ES:ia vastaan to 15.3. klo 10.

Merkittiin tiedoksi Mäntsälän Eläkkeensaajien kutsu Kevätkarkeloihin 25.3. klo 13-17 Mäntsälän Seurojentalolle.

Merkittiin tiedoksi EKL ry:n valtuuston varsinainen kokous 26.4. Yhdistyksellä ei ole siellä edustajaa (liite9).

Todettiin että tehdään porukalla linnunpönttöjä ja lintulautoja halukkaille ja Helatorstaijuhlan arpajaisiin omakustannushintaan Hannu Tervon hallissa kunhan ilmat vähän lämpenee.

**13. Helatorstain kevätjuhlan 17.5. valmisteluiden käynnistäminen**

Päätettiin tehdä itse kutsukortit juhliin.

Päätettiin että Asta Tervo vetää ohjelmatyöryhmää joka aloittaa työskentelynsä heti.

Päätettiin että huhtikuun lopussa sovitaan työnjako: Lipunmyynti, ulkopelit, makkaranpaisto ym käytännön työt.

**14. Merkkipäivät**

Merkittiin tiedoksi Hannu Tervon kiitos muistamisesta merkkipäivänä (liite). Ei merkkipäivämuistamisia nyt.

Lähiajan merkkipäivät:

Iris Nurmi 12.3. 70v. – Ei isoja juhlia/Kortti lähetetty

Laina Ohvanainen 8.4. 85v.

Aune Lehmusvuori 16.4. 80v.

**15. Kokouksen päättäminen**

Puheenjohtaja päätti kokouksen ja muistutti seuraavasta kerhosta Laukkoskella 21.3. vieraaksi tulee jalkahoitaja Nina Antola.

Pöytäkirjan vakuudeksi:

Matti Leivoja Jorma Laukka

Puheenjohtaja Sihteeri

Pöytäkirja tarkastettu ja todettu kokouksen kulun mukaiseksi:

Veikko Kippilä Irena Tuomisto.